ଦୁଇଗୁଣା ହେବ ଚାଷୀଙ୍କ ଆୟ । | Kanak News\nକେମିତି ବଢିବ ଚାଷୀଙ୍କ ଆୟ ! ୨୦୨୨ ସୁଦ୍ଧା ଚାଷୀଙ୍କ ଆୟ ଦୁଇଗୁଣା କରିବା ନେଇ ଆରମ୍ଭ ହେଲା ପ୍ରକ୍ରିୟା ।\nBy Mukesh Sahu Last updated May 27, 2018\nକନକ ବ୍ୟୁରୋ : କେମିତି ବଢିବ ଚାଷୀଙ୍କ ଆୟ । ୨୦୨୨ ସୁଦ୍ଧା ଚାଷୀଙ୍କ ଆୟ ଦୁଇଗୁଣା କରିବାକୁ ମୋଦି ସରକାର ଘୋଷଣା କରିଥିବା ବେଳେ ଏହାକୁ କାର୍ଯ୍ୟକାରୀ କରିବାକୁ ଏବେ ଆରମ୍ଭ ହୋଇଛି ଉଦ୍ୟମ । କେନ୍ଦ୍ର ସରକାରଙ୍କ ସର୍ବୋଚ୍ଚ ନୀତି ନିର୍ଦ୍ଧାରଣ ସଂସ୍ଥା ନୀତି ଆୟୋଗ ଚାଷୀଙ୍କ ଆୟକୁ ବୃଦ୍ଧି କରିବା ପାଇଁ ତିନିଟି ଫର୍ମୁଲା ଉପରେ କାମ କରୁଛି ।\nଆଗାମୀ ୨୦୨୨ ସୁଦ୍ଧା ଚାଷୀଙ୍କ ଆୟ ଦୁଇଗୁଣା କରିବାକୁ ଘୋଷଣା କରିଛନ୍ତି ମୋଦି ସରକାର । ଆଗକୁ ନିର୍ବାଚନୀ ବର୍ଷ ଥିବାରୁ ଘୋଷଣାକୁ କାର୍ଯ୍ୟକାରୀ କରିବା ପାଇଁ ଉଦ୍ୟମ ଆରମ୍ଭ ହୋଇଯାଇଛି । ମିଳିଥିବା ସୂଚନା ଅନୁସାରେ କେନ୍ଦ୍ର ସରକାରଙ୍କ ସର୍ବୋଚ୍ଚ ନୀତି ନିର୍ଦ୍ଧାରଣ ସଂସ୍ଥା ନୀତି ଆୟୋଗ ଏଥିପାଇଁ ତିନିଟି ଫର୍ମୁଲା ଉପରେ କାମ କରୁଛି ।\nନ୍ୟାସନାଲ ଇନଷ୍ଟିଚ୍ୟୁସନ ଫର ଟ୍ରାନ୍ସଫର୍ମିଂ ଇଣ୍ଡିଆ ବା ନୀତି ଆୟୋଗ, କେନ୍ଦ୍ର ସରକାରଙ୍କ ସର୍ବୋଚ୍ଚ ନୀତି ନିର୍ଦ୍ଧାରଣ ସଂସ୍ଥା । ୨୦୧୭-୧୮ ସାଧାରଣ ବଜେଟରେ କେନ୍ଦ୍ର ସରକାରଙ୍କ ଘୋଷଣାକୁ କାର୍ଯ୍ୟକାରୀ କରିବା ଲାଗି ଉଦ୍ୟମ ଆରମ୍ଭ କରିଛି ନୀତି ଆୟୋଗ । ଯେଉଁଥିପାଇଁ ତିନିଟି ଫର୍ମୁଲା ଉପରେ କାମ କରୁଛି ସଂସ୍ଥା ।\n- ବଜାର ଦର କମ୍ ଥିଲେ ସୁଦ୍ଧା ଉତ୍ପାଦନ ଖର୍ଚ୍ଚର ଅନ୍ୟୁନ ୫୦% ଚାଷୀଙ୍କୁ ଦିଆଯିବ\n- ଚାଷୀଙ୍କ ବ୍ୟାଙ୍କ ଆକାଉଂଟରେ ସିଧାସଳଖ ଟଙ୍କା ଜମା କରିବାକୁ ବ୍ୟବସ୍ଥା ହେବ\n- ସରକାରୀ ସଂସ୍ଥା ଦ୍ୱାରା ସର୍ବନିମ୍ନ ସହାୟକ ମୂଲ୍ୟରେ ଚାଷୀଙ୍କଠାରୁ ଉତ୍ପାଦନ କିଣାଯିବ\n- କିମ୍ବା ଘରୋଇ କମ୍ପାନିଙ୍କୁ ଚାଷୀଙ୍କଠାରୁ ଖାଦ୍ୟ ଶସ୍ୟ କିଣିବାକୁ ପ୍ରୋତ୍ସାହନ ଦିଆଯିବ\n- ଏମଏସପି ଧାର୍ଯ୍ୟ ହେଲେ ବି ଚାଷୀ ଉତ୍ପାଦନ କରିଥିବା ସମସ୍ତ ଖାଦ୍ୟଶସ୍ୟ କିଣାଯାଉନି\n- ତେଣୁ ଚାଷୀଙ୍କ କ୍ଷତି ଭରଣା କରିବା ପାଇଁ ନଗଦ ଟଙ୍କା ଆକାରରେ କ୍ଷତିପୂରଣ ମିଳିବ\nଏହିପରି ତିନିଟି ବିକଳ୍ପ ଉପରେ ଆଲୋଚନା କରୁଛି ନୀତି ଆୟୋଗ । ଏବଂ ନୀତି ଆୟୋଗର ଏହି ପ୍ରସ୍ତବ ଉପରେ ଆଗାମୀ ସେପ୍ଟେମ୍ବର ମାସରେ କେନ୍ଦ୍ର କ୍ୟାବିନେଟ ବୈଠକରେ ଚର୍ଚ୍ଚା ହୋଇପାରେ । ହେଲେ ଏହି ପ୍ରସ୍ତାବକୁ ନେଇ କେତେଗୁଡିଏ ସମସ୍ୟା ଉପୁଜିବା ସମ୍ଭାବନା ରହିଛି ।\nନୀତି ଆୟୋଗ ସୁପାରିଶ କାର୍ଯ୍ୟକାରୀ କରିବାରେ ସମସ୍ୟା କ'ଣ?\n- ସାଧାରଣତଃ ଅମଳ ସମୟରେ ଖାଦ୍ୟଶସ୍ୟ ଗୁଡିକର ବଜାର ଦର କମିଯାଇଥାଏ\n- ଆବଶ୍ୟକତାଠାରୁ ଅଧିକ ଅମଳ ହେଲେ ଚାଷୀଙ୍କ ସମସ୍ତ ଉତ୍ପାଦନ ବିକ୍ରି ହୁଏନାହିଁ\n- ଏହି ସମୟରେ କ୍ଷତିପୂରଣ ଦେଲେ ସରକାରଙ୍କ ଉପରେ ବଡ ଆର୍ଥିକ ବୋଝ ପଡିବ\n- ଅନୈତିକ ଉପାୟରେ ଖାଦ୍ୟଶସ୍ୟର ମୂଲ୍ୟ କମାଇ ଦେଇପାରନ୍ତି ଅସାଧୁ ବ୍ୟବସାୟୀ\n- ଅନ୍ତର୍ଜାତୀୟ ବଜାରରେ ନିର୍ଦ୍ଦିଷ୍ଟ ଖାଦ୍ୟଶସ୍ୟର ଦର କମିଲେ ବଢିବ କ୍ଷତିପୂରଣ ବୋଝ\nଚାଷୀଙ୍କ ଉତ୍ପାଦନ ବିକ୍ରି ନହେଲେ ନଗଦ ଟଙ୍କା ଆକାରରେ କ୍ଷତିପୂରଣର ସ୍କିମ ଚଳାଇଛନ୍ତି ବିଜେପି ଶାସିତ ମଧ୍ୟପ୍ରଦେଶ ସରକାର । ଚାଷ ଉପରେ ପରୋକ୍ଷ ଓ ପ୍ରତ୍ୟକ୍ଷ ଭାବରେ ନିର୍ଭର କରୁଥିବା ପ୍ରାୟ ୮୦ କୋଟି ଲୋକଙ୍କୁ ଆକୃଷ୍ଟ କରିବା ପାଇଁ ମୋଦି ସରକାର ନୀତି ଆୟୋଗର ସୁପାରିଶକୁ ଗ୍ରହଣ କରିନେବାର ଯଥେଷ୍ଟ ସମ୍ଭାବନା ରହିଛି ।\nତଥ୍ୟ କହୁଛି ଦେଶର ୨୨ ପ୍ରତିଶତ ଲୋକ ଦାରିଦ୍ର୍ୟ ସୀମାରେଖା ତଳେ ରହୁଛନ୍ତି । ଗହମ, ଧାନ ଓ ତୁଳା ବାବଦରେ କେନ୍ଦ୍ର ସରକାର ସର୍ବନିମ୍ନ ସହାୟକ ମୂଲ୍ୟ ଦେଉଥିଲେ ସୁଦ୍ଧା ଏହାର ଅର୍ଦ୍ଧାଧିକ ଅର୍ଥାତ ପ୍ରାୟ ୧୧ ପ୍ରତିଶତ ଚାଷୀ ପରିବାର ଏ ଦେଶରେ ଋଣଗ୍ରସ୍ତ ।\nସୋସିଆଲ ମିଡିଆରେ ଗୁଜବକୁ ନେଇ ଓଡ଼ିଶାରେ ଚାଲିଛି ମାରପିଟ! ପିଲା ଚୋର ସନ୍ଦେହରେ ଅଜଣା ଓ ସନ୍ଦିଗ୍ଧ ବ୍ୟକ୍ତିଙ୍କୁ ଆକ୍ରମଣ କରୁଛନ୍ତି ସ୍ଥାନୀୟ ଲୋକ\nବଢୁଛି ଆଣ୍ଡ୍ରଏଡ୍ ସ୍ମାର୍ଟଫୋନର ଚାହିଦା ! ଜାଣନ୍ତୁ ଫିଚର, ଡିସପ୍ଲେ, କ୍ୟାମେରାରେ କେଉଁ ଫୋନ ରହିଛି ଆଗରେ ।
